Železničná zastávka Bratislava-Železná studienka

Železničná zastávka Bratislava-Železná studienka (do roku 1951 Bratislava-Červený most, do roku 1947 Červený most, resp. do roku 1918 po maďarsky Vöröshíd) je železničná zastávka na okraji mestskej časti Karlova Ves v štvrtom okrese v Bratislave pri rekreačnej lokalite Železná studnička. Nachádza sa pri východnom konci Červeného mosta, na kopci nad Cestou mládeže vedúcou do bratislavského lesoparku. V súčasnosti je málo frekventovaná, zastavujú tu len osobné vlaky linky  IDS BK a nenachádza sa tu ani predajňa cestovných lístkov. 

V súčasnosti je tvorená troma samostatnými stavbami - pri koľaji smerom do Bratislavy stojí samotná historická budova zastávky a pri koľaji smerom do Kútov historický strážny domček spolu s menším murovaným prístreškom pre cestujúcich. 

 História 
Aj keď prvý vlak prešiel po trati z Viedne do Bratislavy 20. augusta 1848, zastávka bola na tomto mieste zriadená až v roku 1904 pod názvom Červený most. V roku 1947 bol názov upravený na Bratislava-Červený most a v roku 1951 dostala zastávka svoj dnešný názov podľa obľúbenej rekreačnej lokality Bratislavčanov. Postupne sa však začala osobná doprava utlmovať a zastávka začala chátrať. V roku 2002 boli budovy čakárne na nástupišti smer Lamač a výpravnej budovy na nástupišti smer Hlavná stanica zapísané do zoznamu národných kultúrnych pamiatok. V roku 2010 však úplne zhorela stará čakáreň na lamačskom nástupišti z roku 1904 po tom, ako v nej pravdepodobne založili oheň prespávajúci bezdomovci. Namiesto nej bol pre cestujúcich postavený malý murovaný prístrešok, no historická výpravná budova zastávky aj naďalej chátra.

 V populárnej kultúre 
Slovenská hudobná skupina Elán nakrúcala na zastávke časť videoklipu k ich piesni Človečina z roku 1983, ktorá vyšla na albume Elán 3. Na týchto záberoch je ešte možné vidieť aj čakáreň, ktorá vyhorela v roku 2010. 

 Vlaková doprava 
+Predchádzajúca stanicaKategória vlakuNasledujúca stanicaIntervalBratislava hl. st. 
zo smeru Nové Zámky, BA-Nové Mesto alebo Pezinok

počiatočná stanicaOsobný vlak (linka S20 IDS BK)Bratislava-Lamač
smer Malacky, Kúty alebo Břeclav60 min., cez pracovné dni v rannej a poobednej špičke 30 min.Bratislava-Lamač
zo smeru Břeclav, Kúty alebo MalackyOsobný vlak (Linka S20 IDS BK)Bratislava hl. st.
smer Pezinok alebo Leopoldov

konečná stanica60 min., cez pracovné dni v rannej a poobednej špičke 30 min.

 Dopravné spojenie 

 Fotogaléria 

 Externé odkazy 
 Článok o bratislavských železničných staniciach
 Galéria na Vlaky.net

 Referencie 

Železná studienka
Bratislava-Železná studienka
Kategória:Architektúra z 1904